# merkur barvna var cmyk

OBČINA IDRIJA

Občina Idrija na podlagi 16. člena Odloka o oddajanju poslovnih stavb in poslovnih prostorov Občine Idrija v najem (Uradni list RS, štev.: 89/2011, 97/2012, 107/13)

o b j a v l j a

**JAVNI RAZPIS**

**za oddajo poslovnih prostorov**

**v Idriji na naslovu:**

**Ad 1) Prelovčeva ulica 5, Idrija**

Poslovni prostor v pritličju poslovne stavbe v skupni izmeri 189,36 m2.

**Ad 2) Na vasi 18, Sp. Idrija**

Poslovni prostor v pritličju poslovne stavbe v skupni izmeri 47,23 m².

Poslovni prostori se oddajo v najem za določen čas enega leta, z možnostjo podaljšanja za nedoločen čas.

Najemnina za mesec december 2015 znaša, za poslovni prostor pod zaporedno številko:

1. od 764,94 € za dejavnosti iz 1. skupine do 2.294,83 € za dejavnosti iz 5. skupine
2. od 246,00 € za dejavnosti iz 1. skupine do 639,59 € za dejavnosti iz 5. skupine

Na predlog župana se najemnina lahko zniža za 50% izhodiščne vrednosti mesečne najemnine, če je najemnik registriran in opravlja ali kulturno in umetniško dejavnost ali staro domačo obrt ali ima trgovino s hrano, s spominki ali čipko ali gostinsko dejavnost s toplo prehrano.

Najemnik nepremičnine mora plačati najemnino za tekoči mesec, kot bo določeno z najemno pogodbo. Najemnik bo dolžan poleg najemnine plačevati tudi skupne in individualne obratovalne stroške.

Pri izbiri najemnika imajo prednost ponudniki:

* ki opravljajo deficitarno dejavnost,
* ki opravljajo dejavnost, po kateri je največje povpraševanje,
* katerih dejavnost se primerno vključuje v okolje, v katerem so poslovni prostori,
* pri katerih je, glede na njihovo dosedanje delo, strokovno usposobljenost, priložena finančna dokazila o finančni sposobnosti in druge reference mogoče pričakovati, da bodo uspešno opravljali poslovno dejavnost.

Udeleženci javnega razpisa so pravne in fizične osebe, ki opravljajo poslovno ali drugo dejavnost.

K zaprti pisni ponudbi, ki vsebuje podatke o izpolnjevanju pogojev javnega razpisa, morajo udeleženci priložiti:

1. dokaz o usposobljenosti za opravljanje dejavnosti oziroma izpisek iz sodnega registra ali drugega registra,
2. program dejavnosti, ki bo potekala v poslovnem prostoru,
3. potrdilo o stalnem bivanju (za fizične osebe),
4. dokazilo o finančnem stanju, pravna oseba priloži S. BON-1, samostojni podjetnik priloži davčno napoved z bilanco stanja in bilanco uspeha za preteklo leto,
5. potrdilo o plačani varščini.

Varščino se vplača na TRR štev.: SI56 0475-2000-0322-963, sklic: SI00 - datum, pod namen »Varščina«.

Višina varščine ne sme biti manjša od 10% izklicne mesečne najemnine. Neuspelemu kandidatu se plačana varščina vrne na njegov račun.

Varščina se uspelemu ponudniku vračuna v najemnino, neuspelemu pa vrne v 15 dneh po opravljeni izbiri brez zamudnih obresti. V primeru, da uspeli ponudnik brez upravičenega razloga odstopi od ponudbe, varščina zapade v korist Občine Idrija.

Rok za oddajo ponudbe je do vključno: 8.1.2016.

Ponudbe se pošlje na naslov: SGI, d. o. o. Kosovelova 9, Idrija, z oznako »Javni razpis za poslovni prostor«.

Nepravočasnih in nepopolnih vlog se pri odločanju o oddaji poslovnega prostora ne bo upoštevalo. Komisija bo o izboru obvestila vse ponudnike najkasneje v 15 dneh po zaključenem razpisu.

Izbira bo izvršena v skladu s pogoji in merili, navedenimi v Odloku o oddajanju poslovnih stavb in poslovnih prostorov Občine Idrija v najem.

Vse dodatne informacije lahko dobite na sedežu SGI, d. o. o., Kosovelova ulica 9, 5280 Idrija, vsak dan od 8. do 15. ure.

Objavljeno na spletni strani <http://www.idrija.si> in <http://www.sgi.si> ter na oglasni deski Občine Idrija od dne 23.12.2015 do 8.1.2016.